OK, eks pean tunnistama, et siin on kindlasti ka mu erialane haridus oma sõrme mängu pistnud. Umbes 2 kuud tagasi kaitsesin oma bakalaureusetööd teemal "Sõnade "buffet", "Rootsi laud", "fourchette-laud" ehk "furšettlaud" ja "selvelaud" kasutuseelistustest", mis oli ajendatud suuresti asjaolust, et viimastel aastatel on taoline vabas vormis serveerimisviis saanud väga populaarseks. Ometi aga kohtab neid nimetusi avalikus ruumis väga erineval kujul. Oma töö tulemustest teen tänasel emakeelepäeva konverentsil Tallinna Ülikoolis ka kokkuvõtte (kel huvi, siis mu uurimustöö PDF ja ettekande slaidid on võimalik alla laadida postituse lõpust).